至於地殼嘅化學成份，據研究，氧係地殼度最多嘅元素，佔咗46%。地殼嗰度有好多含氧嘅化合物，包括水、二氧化矽、硫酸鈣、碳酸鈣、同埋氧化鋁等，常見嘅構成地殼嘅岩石嘅化合物絕大部分都有氧嘅化合物。有啲岩石就係氟化物、硫化物、同氯化物，但係氟、硫、同氯喺任何地方嘅岩層入面嘅總含量通常遠遠低過1%。